Det var 50 av de 62 medlemmene av kardinalkollegiet som kom sammen i Quirinalpalasset, en av pavens eiendommer i Roma som også har vært benyttet til to tidligere konklaver på 1800-tallet. Konklavet startet den 14. juni og måtte velge en pave som både skulle være overhode for Den katolske kirke og for Pavestatene, som var landområdene rundt Roma og i Nord-Italia som var styrt av den katolske kirke.